**PRIEŠMOKYKLINIO UGDYMO**

**S U T A R T I S**

2021 m. rugsėjo 1 d. Nr. MS-\_\_\_\_\_\_\_\_\_\_\_\_

Šiauliai

Šiaulių „Romuvos“ progimnazija, 300137692, Dainų g. 13, Šiauliai, 78334, (toliau – Švietimo teikėjas), atstovaujama Stanislavos Prazauskienės, direktorės ir tėvo/globėjo (reikalingą žodį pabraukti (toliau – Klientas), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (vardas, pavardė, adresas ir telefonas)

atstovaujantis vaiko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ interesus,

 (vardas, pavardė)

kita šalis, sudaro šią sutartį:

**I.** **SUTARTIES OBJEKTAS**

Švietimo teikėjas įsipareigoja vaiką mokyti pagal **priešmokyklinio ugdymo** programą ir pagal galimybes sudaryti sąlygas tenkinti jo saviraiškos poreikius.

**II. SUTARTIES ŠALIŲ ĮSIPAREIGOJIMAI**

1. **Švietimo teikėjas** **įsipareigoja:**

1.1. sudaryti sąlygas vaikui ugdytis pagal priešmokyklinio ugdymo programą;

1.2. užtikrinti sveikas ir saugias, atitinkančias higienos reikalavimus, ugdymo(si) sąlygas;

1.3. sudaryti saugias sąlygas vaiko socializacijai, fizinių, psichinių bei dvasinių galių harmoningam skleidimui;

1.4. ugdyti bendruosius gebėjimus, kompetencijas bei rengti mokytis pagal pradinio ugdymo programą;

1.5. ugdyti dorovines, pilietines, tautines bei patriotines nuostatas;

1.6. teikti vaikams informacinę, psichologinę, socialinę pedagoginę, specialiąją pedagoginę, specialiąją pagalbą teisės aktų nustatyta tvarka;

1.7. sudaryti sąlygas vaikui naudotis biblioteka, skaitykla, sporto sale, kompiuteriais progimnazijoje, lankyti formaliojo ir neformaliojo švietimo užsiėmimus;

1.8. įsiklausyti į vaiko, jo tėvų (globėjų) siūlymus, spręsti iškilusias problemas;

1.9. sistemingai teikti informaciją tėvams apie vaiko pasiekimus, daromą pažangą, lankomumą, sveikatos būklę;

1.10. informuoti mokinio tėvus, jei vaikas pažeidė sutarties sąlygas arba buvo progimnazijoje pažeistos vaiko teisės ir teisėti interesai;

1.11. pareiškėjui laiku išduoti reikalingus dokumentus nutraukus Sutartį;

1.12. įstatymų nustatyta tvarka rinkti, tvarkyti ir saugoti vaiko asmens duomenis duomenų bazei;

1.13. laikytis progimnazijos vidaus tvarką reglamentuojančių dokumentų reikalavimų.

**2. Klientas įsipareigoja:**

2.1. užtikrinti vaiko punktualų ir reguliarų progimnazijos lankymą;

2.2. aprūpinti vaiką individualiomis kasdienio ir nuotolinio mokymo priemonėmis (pratybų sąsiuviniais, rašymo priemonėmis, kompiuterine įranga ir kt.), asmeninėmis apsaugos priemonėmis;

2.3. sudaryti vaikui sveikas ir saugias gyvenimo sąlygas, rūpintis vaiko sveikata, apsaugoti jį nuo smurto, prievartos, išnaudojimo, psichoaktyviųjų medžiagų vartojimo, rūpintis vaiko sveikata, tą pačią dieną informuoti klasės mokytoją vaikui susirgus;

2.4. nuolat domėtis vaiko pasiekimais, daroma pažanga;

2.5. ugdyti pagarbą bendraamžiams, vyresniems bei kitiems mokyklos bendruomenės nariams;

2.6. išsiaiškinus, kad vaikas padarė progimnazijai žalą, ją atlyginti;

2.7. bendrauti ir bendradarbiauti su progimnazijos pedagogais ir vadovais, dalyvauti sprendžiant vaiko ugdymo(si) klausimus, koreguojant ir kontroliuojant vaiko elgesį;

2.8. aktyviai dalyvauti, sprendžiant vaiko ugdymo(si) klausimus, dalyvauti grupės renginiuose ir susirinkimuose, progimnazijos gyvenime;

2.9. sutikti, kad būtų teikiama nenuasmeninta informacija apie vaiko sveikatos būklę progimnazijos pedagogams, kuri gali riboti dalyvavimą ugdymo veikloje;

2.10. sutikti, kad progimnazijos logopedas galėtų atlikti vaiko pirminį kalbos vertinimą;

2.11. neprieštarauti vaiko higienos patikrinimui, jei nepažeidžiamas jo asmens orumas ir teisė į privatumą;

2.12. leisti viešinti vaiko nuotraukas progimnazijos tinklalapyje nepažeidžiant teisės aktų nustatytų reikalavimų;

2.13. laikytis progimnazijos vidaus tvarką reglamentuojančių dokumentų reikalavimų;

2.14. įstatymų nustatyta tvarka leisti rinkti, tvarkyti ir saugoti vaiko asmens duomenis duomenų bazei;

2.15. kontroliuoti, kad vaikas nesineštų į mokyklą sveikatai ir aplinkinių saugumui pavojingų, nereikalingų mokymuisi daiktų ir medžiagų;

2.16. laiku įmokėti progimnazijos steigėjo nustatyto dydžio mėnesinį atlyginimą už vaiko išlaikymą, maitinimą;

2.17. laiku patikrinti vaiko sveikatą ir pateikti progimnazijai reikiamą informaciją.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

3. Sutartis sudaryta 2021-2022 metams, įsigalioja nuo rugsėjo 1 dienos ir galioja iki kol mokinys baigs priešmokyklinio ugdymo programą.

4. Priešmokyklinio ugdymo grupės vaikas yra laikomas pabaigusiu priešmokyklinę ugdymo programą, jei yra įvykdęs minimalų programos valandų kiekį - 640 val.

5. Švietimo teikėjas gali vienašališkai nutraukti sutartį, gavęs Vaiko teisių apsaugos tarnybos pritarimą, jei vaiko elgesys kelia realią ir akivaizdžią grėsmę progimnazijos bendruomenės narių saugumui.

6. Sutartis laikoma nutraukta šalių susitarimu vienai iš šalių vienašališkai pareiškus apie jos nutraukimą, vienai iš šalių nevykdant sutartinių įsipareigojimų.

**IV. GINČŲ SPRENDIMAS**

7. Ginčytini ugdymo proceso organizavimo, progimnazijos veiklos, Sutarties pažeidimo klausimai sprendžiami administracijos posėdyje, progimnazijos taryboje dalyvaujant vaiko tėvams.

Sutartis sudaroma dviem egzemplioriais, turinčiais vienodą juridinę galią (vienas vaiko tėvams, kitas Švietimo teikėjui).

**Sutarties šalių parašai:**

Švietimo teikėjas \_\_\_\_\_\_\_\_\_\_\_\_\_\_\_\_\_ Stanislava Prazauskienė

 (parašas)

Tėvai (globėjai) \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)